Цветанов за кандидата на ГЕРБ за кмет на Кубрат: Това е правилният избор / Новини DataBG
Цветанов за кандидата на ГЕРБ за кмет на Кубрат: Това е правилният избор
Дата: 2017-02-17 18:19:00, видяна 124 пъти
Тук съм днес с Вас, за да засвидетелствам своето огромно уважение и да Ви уверя, че Красимир Великов е правилният избор. Всички трябва да подкрепят неговата кандидатура, защото той не дели хората по етнически признак.
Това каза заместник-председателя на ГЕРБ Цветан Цветанов по време на закриването на предизборната кампания в община Кубрат, съобщиха от пресцентъра на партията. Цветанов изрази своята пълна подкрепа за кандидатурата на кандидата на ГЕРБ за кмет на Кубрат Красимир Великов. Той е временно изпълняващ длъжността кмет и бивш заместник – кмет на общината. „Краси има нужния опит и доказа, че може да ръководи Кубрат в последната година и половина. Кметът д-р Валентин Василев показа, че управлява Разград по един много по-добър начин от предишното ръководство на Общината. Жителите на Кубрат също трябва да направят своя правилния избор, за да се превърне общината в едно по-добро място за живеене. Уверен съм, че Краси ще бъде достоен кмет на Кубрат“, подчерта Цветан Цветанов.
Зам.-председателят на ГЕРБ обясни, че за да може една община да се развива, трябва да може да разчита и на подкрепа от страна на държавата. „Ето защо е важно да гласуваме разумно и на предстоящите парламентарни избори“, посочи още Цветанов.
Кметът на Разград д-р Валентин Василев посочи, че Красимир Великов е изключително ангажиран с проблемите на хората в Кубрат. „Сигурен съм, че всички хора в общината ще изберат Краси, защото вече го познават добре и знаят, че той работи в техен интерес. Той има нужния опит“, заяви Василев.
Кандидатът на ГЕРБ за кмет на Кубрат Красимир Великов благодари на присъстващите за подкрепата. „Познавам отблизо проблемите на общината. Заявявам най-отговорно пред вас, че имам волята и решителността да се справя с тях. На 19 февруари, гласувайки с номер 8 в бюлетината, вие ще ми дадете възможност да продължа започнатото и да направя това, което всички очакваме. Да превърнем заедно община Кубрат в по-добре място за живот за нас и децата ни“, призова Великов жителите на Кубрат.
Цветанов: Нека прекрасните дъщерички на Деси и Коста им донесат много щастие!
Цветанов за Величко Чолаков: Отиде си един голям българин!
Етикети: ГЕРБ, Кмет, Цветанов, Кубрат, правилният, кандидата
Здравето отблизо/най